###### 

###### *АДМИНИСТРАТИВЕН ДОГОВОР ЗА*

###### *ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ*

###### *ПО ОПЕРАТИВНА ПРОГРАМА*

###### *“НАУКА И ОБРАЗОВАНИЕ ЗА ИНТЕЛИГЕНТЕН РАСТЕЖ”*

*ПРОЦЕДУРА ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ BG05M20P001-2.016*

*„МОДЕРНИЗАЦИЯ НА ВИСШИТЕ УЧИЛИЩА“*

|  |  |
| --- | --- |
| **РЕГИСТРАЦИОНЕН НОМЕР НА ДОГОВОРА:** | **(номер от ИСУН)…** |
| **НАИМЕНОВАНИЕ НА ПРОЕКТА:** | **…** |

Настоящият договор се сключва на основание чл. 37, ал. 3 от Закона за управление на средствата от Европейските структурни и инвестиционни фондове (ЗУСЕСИФ), във връзка с проектно предложение №................................ и т......... от оценителен доклад от...... /дата/, одобрен на ..... /дата/ между,

**..............................................***(наименование на Управляващия орган)*, с адрес, *ЕИК или еквивалентен официален регистрационен номер*:............................................................................., (наричан по-нататък “Управляващ орган”), представляван от ………………… Ръководител на Управляващия орган и ..............- лице с право на втори подпис от една страна,

и

*..............................[пълно наименование на бенефициента съгласно регистрацията му],* със седалище.................. и адрес на управление:......................... *ЕИК или еквивалентен официален регистрационен номер,],* (наричан по-нататък “Бенефициент”), представляван от ..................... – (длъжност) и ..............- лице с право на втори подпис от друга страна,

наричани за краткост „Страни“:

**Член 1. Страните по договора се споразумяха за следното**

* 1. Ръководителят на управляващия орган предоставя на бенефициента ………………… /*наименование, седалище, адрес*/, безвъзмездна финансова помощ в максимален размер до………………….. лв. [словом в лева] по Оперативна програма „Наука и образование за интелигентен растеж“, приоритетна ос 2 „Образование и учене през целия живот“, ………………….. /*процедура, по която се предоставя помощта/* за изпълнение на проект ……………………………. /*наименование и номер от ИСУН*/, Приложение ІІ, неразделна част към настоящия договор.
  2. Проект …………………………./*наименование и номер от ИСУН*/ е:

а) на стойност…….;

б) с основни дейности……;

в) с индикатори за изпълнение……….;

г) с индикатори за резултат .............

* 1. Управляващият орган предоставя безвъзмездната финансова помощ при условията на настоящия договор и представляващите неразделна част от него приложения, посочени в чл. 7.1. С подписването на договора Бенефициентът декларира, че е запознат със съдържанието на договора и всички приложения, изразява съгласие с тях и се задължава да изпълнява всички произтичащи от тях задължения.
  2. Срокът за изпълнение на Проекта е …………[*брой месеци*], считано от датата на сключване на договора, но не по-късно от 31.12.2023 г.
  3. Бенефициентът изпълнява проекта по Приложение ІІ съгласно одобреното проектно предложение (посочва се номер от ИСУН, от модул „Договори“), условията за изпълнение, утвърдени с акта за утвърждаване на насоките, клаузите на настоящия договор и приложенията по чл. 7.1.

**Член 2. Условия за изпълнение на проекта - Финансиране на Проекта**

2.1 Максималният размер на общо допустимите разходи по проекта възлизат на ……… лева [словом в лева], както е посочено в секция 5 „Бюджет“ от Приложение ІІ към настоящия договор.

2.2 Предоставяната от Управляващия орган **безвъзмездна финансова помощ е в максимален размер ………. лв.** [словом в лева] и представлява ……….. % от очакваните допустими разходи по проекта, както е посочено в секция „Бюджет“ от Приложение ІІ.

2.3 Сумата от **…………….. лв.** [словом в лева], включена в общата стойност на безвъзмездната финансова помощ (……..%) по т.2.2, **представлява минимална помощ** за ………………. в съответствие с Регламент (ЕС) №1407/2013 на Комисията от 18 декември 2013 г. относно прилагането на членове 107 и 108 от Договора за функциониране на Европейския съюз към помощта „de minimis“ (ОВ L 352/24.12.2013 г.).

**Администратор на посочената минимална помощ е Изпълнителна агенция „Оперативна програма „Наука и образование за интелигентен растеж“, в качеството й на Управляващ орган на Оперативна програма „Наука и образование за интелигентен растеж“.**

2.4. Помощта de minimis се смята за отпусната (вкл. и по отношение на партньорите получатели на минимална помощ) от момента на подписване на настоящия административен договор за предоставяне на безвъзмездна финансова помощ между Управляващия орган и бенефициента, независимо от датата на нейното изплащане на получателя.

2.5. Окончателната сума на предоставяната безвъзмездна финансова помощ се определя при спазване на чл. 15 и чл.16 от Приложение I към настоящия Договор.

2.6. Всички партньори заедно могат да разходват не повече от …………. лв. [словом в лева] съгласно финансовото участие в секция „Данни за партньора“ от Приложение ІІ към настоящия договор.

**Член 3. Условия за изпълнение на проекта - Техническо и финансово отчитане и плащания**

3.1. Авансовите плащания се извършват при следните условия:

3.1.1. Авансово плащане в размер на не повече от 20 % от сумата по чл. 2.2, в двуседмичен срок, считано от дата на представяне на:

а) искане за плащане, подадено чрез ИСУН 2020;

б) формуляр за финансова идентификация по образец съгласно Ръководството за изпълнение на административни договори по приоритетни оси 2 и 3;

в) запис на заповед (по образец) съгласно Ръководството за изпълнение на административни договори по приоритетни оси 2 и 3 или гаранция, издадена от банка (по образец) или финансова институция, регистрирани в Република България, за стойността на аванса (един от двата документа по преценка на бенефициента), като Управляващият орган си запазва правото да изиска и допълнителни документи във връзка с обезпечаване на авансовото плащане.

Обезпечение за авансово плащане не се изисква от бенефициенти – разпоредители с бюджет по чл. 11, ал. 3 и 9 от Закона за публичните финанси, от разпоредители с бюджет от по-ниска степен, от юридическите лица по чл. 13, ал. 4 от същия закон, с изключение на случаите по чл. 7, ал. 1, т. 3 на Наредба № Н-3 от 22.05.2018 г. за определяне на правилата за плащания, за верификация и сертификация на разходите, за възстановяване и отписване на неправомерни разходи и за осчетоводяване, както и сроковете и правилата за приключване на счетоводната година по оперативните програми и програмите за европейско териториално сътрудничество (Наредба № Н-3 от 22.05. 2018 г.).

Бенефициентите, не попадащи в изключенията на чл. 8, ал. 2 от Наредба № Н-3 от 22 май 2018 г., представят обезпечение в размер на 100% от аванса.

Срокът на валидност на обезпечението за авансово плащане не може да бъде по-кратък от 150 дни след края на проектните дейности. УО ще освободи предоставеното обезпечение след пълно покриване на аванса с допустими разходи съгласно чл. 131, параграф 2 от Регламент (ЕС) № 1303/2013 на Европейския парламент и на Съвета от 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство и за отмяна на Регламент (ЕО) № 1083/2006 на Съвета (ОВ, L 347 от 20 декември 2013 г.) (Регламент (ЕС) № 1303/2013).

3.1.2.Управляващият орган извършва авансовото плащане в срока по чл. 3.1.1. при наличието на разполагаем лимит. Управляващият орган превежда одобрената сума на авансовото плащане по банкова сметка на бенефициента.

3.2. Искания за междинни/окончателно плащания се представят на Управляващия орган регулярно на интервали не по-дълги от шест месеца и се придружават с представяне на междинни и окончателни отчети в съответствие с чл. 13 във връзка с чл. 2 от Приложение I. При неизпълнение на това задължение Управляващият орган има право да приложи разпоредбите на чл. 11.3 от Приложение І.

3.3. Междинни и окончателни плащания се извършват въз основа на искане на бенефициента и при наличие на физически и финансов напредък на проекта, при условията на чл. 60-64 ЗУСЕСИФ и Наредба № Н-3 от 22.05.2018 г. за определяне на правилата за плащания към бенефициентите, за верификация и сертификация на разходите, за възстановяване и отписване на неправомерни разходи и за осчетоводяване, както и сроковете и правилата за приключване на счетоводната година по оперативните програми и програмите за европейско териториално сътрудничество (Наредба № Н-3 от 22.05.2018 г). Предоставянето на безвъзмездна финансова помощ се извършва съгласно чл. 55, ал. 1, т. 1, 2 и 4 от ЗУСЕСИФ под формата на:

3.3.1. стандартна таблица на разходите за единица продукт;

3.3.2. финансиране с единна ставка, определена чрез прилагане на процент към една или няколко определени категории разходи;

3.3.3. действително извършени разходи.

3.4. Управляващият орган извършва междинни/окончателни плащания след верифициране на разходите с цел потвърждаване тяхната допустимост.

В случай че не се верифицира пълният размер на исканата сума, Управляващият орган уведомява Бенефициента за размера на верифицираните разходи и за отказа да верифицира съответния размер предявени разходи, които не са допустими.

3.5. Междинните плащания са в размер на стойността на безвъзмездната финансова помощ, изчислена като се приложи процентът безвъзмездна финансова помощ към общо допустимите разходи, посочени в чл. 2.2 от Договора, към общите верифицирани разходи за периода. Те се извършват след одобрение на междинния отчет, в съответствие с чл. 2 и чл. 13 от Приложение I към настоящия договор, придружен с искане за междинно плащане и при спазване условията на Наредба № Н-3 от 22.05.2018 г.

Управляващият орган извършва плащането в 90-дневен срок от постъпване на искането за плащане на бенефициента.

3.6. Общата сума на авансовото и междинните плащания не трябва да надвишава 80 % от стойността на безвъзмездната финансова помощ.

3.7. Размерът на окончателното плащане се изчислява, като от всички общо верифицирани разходи по проекта, финансирани чрез безвъзмездна финансова помощ, се приспаднат отпуснатите авансово и междинни плащания. Окончателното плащане се извършва по реда на чл. 2 и чл. 13 от Приложение I към настоящия договор.

3.8. В рамките на общите условия към настоящия договор, когато извършени от Бенефициента и верифицирани дейности и разходи в последствие бъдат признати за недопустими от сертифициращ, одитиращ или друг контролиращ орган, то сумите по същите подлежат на финансова корекция по реда на чл. 16 от Приложение I към настоящия договор.

3.9. Разходите за изпълнение на дейностите са допустими, ако са извършени в срока на изпълнение на Проекта, посочен в чл. 1 от настоящия договор, като разплащането по тях може да бъде извършвано до представянето на окончателен отчет, но не по-късно от 1 месец след приключване на проектните дейности.

Бенефициентът трябва да води точна и редовна документация и счетоводни отчети, отразяващи изпълнението на договора, използвайки подходяща електронна система за документация и двустранно счетоводство. Тези системи могат да са неразделна част от текущата счетоводна система на Бенефициента или допълнение към тази система, така че да бъде осигурена отделна счетоводна аналитичност само за дейностите по Договора. Тази система следва да се прилага в съответствие с националното законодателство. Счетоводните отчети и разходите, свързани с договора, трябва да подлежат на ясно идентифициране и проверка.

**Член 4. Други специфични условия за изпълнение на проекта**

4.1. При изпълнение на дейностите по проекта, бенефициентът е длъжен да спазва:

* Закон за управление на средствата от Европейските структурни и инвестиционни фондове (ЗУСЕСИФ);
* Постановление № 162 на МС от 05.07.2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 – 2020 г.;
* Постановление № 189 на МС от 28.07.2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014 - 2020 г.;
* Наредба № Н-3 от 22.05.2018 г.;
* Наредба за определяне на условията, реда и механизма за функциониране на информационната система за управление и наблюдение на средствата от европейските структурни и инвестиционни фондове (ИСУН) и за провеждане на производства пред управляващите органи посредством ИСУН, приета с ПМС № 243 от 20.09.2016 г.;
* Наредбата за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските структурни и инвестиционни фондове, приета с ПМС № 57 от 28.03.2017 г.;
* Ръководство за изпълнение на административни договори за предоставяне на безвъзмездна финансова помощ по приоритетни оси 2 и 3 на Оперативна програма „Наука и образование за интелигентен растеж“ 2014-2020 г.;
* Изисквания за избягване на конфликт на интереси по смисъла на чл. 61, параграф 3 от Регламент (ЕС, Евратом) № 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012;
* Единния наръчник на бенефициента за прилагане на правилата за информация и комуникация 2014-2020 г.;
* Указания за прилагане принципа на екологична устойчивост в контекста на ОП НОИР.

4.2. Бенефициентът изпълнява проекта при условията на ПРИЛОЖЕНИЕ I и ПРИЛОЖЕНИЕ VII към настоящия договор със следните партньори:

1. ……………… със седалище …………. и адрес на управление ……………, ЕИК по БУЛСТАТ: ……………….;

2. ……………… със седалище …………. и адрес на управление ……………, ЕИК по БУЛСТАТ: ……………….;

3. ……………… със седалище …………. и адрес на управление ……………, ЕИК по БУЛСТАТ: ……………….;

4.3 Индикаторите за изпълнение по настоящия договор могат да бъдат приети за изпълнени само при отчетен приключил етап от изпълнението на проекта. Представянето на междинни отчети и извършването на междинни плащания не са обвързани с етапите на изпълнение на проекта.

4.4. Бенефициентът се задължава да изпълнява дейностите по проекта в съответствие с хоризонталните политики и изискванията към тях, уредени в чл. 7, чл. 8 и т. 5 от Приложение I към Регламент 1303/2013 г.

4.5. В случаите на прекратяване на договора по реда на чл. 11.1 от Приложение I страните писмено се споразумяват за по-нататъшните си взаимоотношения във връзка с предоставената безвъзмездна финансова помощ, включително размера на дължимите от бенефициента средства.

4.6. В случай че до представянето на окончателното искане за плащане по проекта даден интелектуален продукт не бъде представен и верифициран от УО, целият планиран разход за този интелектуален продукт не се възстановява на бенефициента.

4.7. При окончателното плащане по проекта, максималният размер на възстановените разходи за материални и нематериални активи се ограничава до двадесет и пет процента от общите допустими преки разходи по проекта.

**Член 5. Възстановяване на неправомерна предоставена помощ**

5.1. Възстановяването на недължимо платените и надплатените суми, както и на неправомерно получените или неправомерно усвоени средства, ще се извършва в съответствие с установения ред, съгласно действащите нормативни актове за правилата за плащане, верификация и сертификация на разходите към момента на изпълнение на настоящия договор.

Бенефициентът се задължава да възстанови и средствата, които са били обект на финансова корекция, наложена или в резултат на проверки от страна на управляващ, контролиращи и одитиращи органи. На възстановяване подлежат и всички средства, произтичащи от разходи, които са в резултат на констатирани нередности независимо от датата на тяхното установяване.

Предоставената минимална помощ подлежи на възстановяване от получателя, когато:

- Бенефициентът е предоставил невярна или непълна информация, довела до нарушаване на Регламент (ЕС) № 1407/2013 и/или условията за кандидатстване по настоящата процедура от УО.

* при неизпълнение на настоящия договор.

При неспазване на изискванията на Регламент (ЕС) № 1407/2013, бенефициентът възстановява пълния размер на предоставените средства по настоящия договор, ведно със законната лихва от момента на получаването до окончателното им изплащане.

Бенефициентът/партньорите при кандидатстване за друго публично финансиране следва да има/т предвид, че:

а) Общият размер на безвъзмездната помощ, предоставена на едно и също предприятие за дейности, обявени в режим „de minimis” съгласно Регламент (ЕС) № 1407/2013 на Комисията, не може да надхвърля левовата равностойност на 200 000 евро (391 166 лева) и съответно левовата равностойност на 100 000 евро в случай на едно и също предприятие, което осъществява автомобилни товарни превози за чужда сметка или срещу възнаграждение за период от три бюджетни години;

б) Минималната помощ, предоставена по настоящия договор, може да се натрупва с минимална помощ, предоставена съгласно Регламент (ЕС) № 1408/2013 на Комисията от 18 декември 2013 г. относно прилагането на членове 107 и 108 от Договора за функционирането на Европейския съюз към помощта de minimis в селскостопанския сектор (ОВ L 352 от 24.12.2013 г.) и Регламент (ЕС) № 717/2014 на Комисията от 27 юни 2014 година относно прилагането на членове 107 и 108 от Договора за функционирането на Европейския съюз към помощта de minimis в сектора на рибарството и аквакултурите (ОВ L 190 от 28.06.2014 г.) до съответния размер, определен в буква „а“. В случаите на предприятия, които са в обхвата на Регламент (ЕС) 360/2012 на Комисията от 25 април 2012 г. относно прилагането на членове 107 и 108 от Договора за функционирането на Европейския съюз към минималната помощ (de minimis) за предприятия, предоставящи услуги от общ икономически интерес (ОВ L 114 от 26.04.2012 г.) приложимият праг за натрупване на минималната помощ е до левовата равностойност на 500 000 евро.

в) Помощта de minimis не се кумулира с държавна помощ, отпусната за същите допустими разходи или с държавна помощ за същата мярка за финансиране на риска, ако чрез това кумулиране може да се надвиши най-високият приложим интензитет на помощта или размер на помощта, определен в конкретните обстоятелства за всеки отделен случай с регламент за групово освобождаване или с решение, приети от Комисията.

Когато с отпускането на новата помощ de minimis може да бъде надвишен съответният таван, определен в чл. 3 на Регламент (ЕС) № 1407/2013 /като периодът обхваща двете предходни и текущата бюджетна година/, никоя част от тази нова помощ не може да попада в приложното поле на Регламент (ЕС) № 1407/2013. В такива случаи не може да се иска благоприятно третиране на мярката за помощ по регламента - нито към момента на предоставяне на помощта, нито в който и да е по-късен момент. При констатиране на действително надвишаване на установения праг в Регламент (ЕС) № 1407/2013, следва да се предприемат мерки по възстановяване на цялата получена сума по последно подписания договор от страна на кандидатите /това обстоятелство е съотносимо и за партньорите.

Неправомерно получената минимална помощ, представлява публично вземане, което се установява от администратора на помощ чрез издаване на акт за установяване на публичното вземане по реда на Административнопроцесуалния кодекс. Вземанията по издадените актове за установяване на публичното вземане подлежат на събиране по реда на Данъчно-осигурителния процесуален кодекс от органите на Националната агенция за приходите.

В случай на възстановяване на неправомерна и несъвместима държавна помощ по решение на Европейската комисия, възстановяването се извършва по реда на Глава шеста от Закона за държавните помощи.

5.2. В случай че Бенефициентът не възстанови изисканите суми в срока, определен в чл.5.1 Управляващият орган начислява лихва за забавено плащане в размер на законовата лихва за периода на просрочието.

5.3. Сумите, включително лихвите по тях, подлежащи на възстановяване от Бенефициента, могат да бъдат прихванати от всякакви суми, дължими от Управляващия орган на Бенефициента, съгласно разпоредбата на чл. 43 от Наредба № Н-3 от 22.05.2018 г.

5.4. Банковите такси, свързани с връщането на дължими суми на Управляващия орган, са изцяло за сметка на Бенефициента.

5.5. При невъзможност да се приложат посочените в чл. 5.3 способи Управляващият орган уведомява Националната агенция за приходите за принудително събиране на вземанията.

**Член 6. Адреси за контакт**

6.1 Кореспонденцията, свързана с настоящия договор, трябва да бъде в писмена форма, трябва да съдържа регистрационния номер на договора и наименованието на проекта, и трябва да бъде изпращана посредством ИСУН 2020.

6.2 В допълнение, страните по Административния договор за безвъзмездна финансова помощ могат да осъществяват контакт и на следните адреси:

За Управляващия орган:

Изпълнителна агенция „Оперативна програма „Наука и образование за интелигентен растеж“

бул. “Цариградско шосе” № 125, бл. 5, ет. 1

София 1113, България

За Бенефициента:

...................................

**Член 7. Приложения**

7.1. Одобреният проект и документите по чл. 26, ал. 1 от Закона за управление на средствата от Европейските структурни и инвестиционни фондове, в частта, определяща условията за изпълнение, са неразделна част от настоящия договор, както следва:

* ПРИЛОЖЕНИЕ I: ОБЩИ УСЛОВИЯ ПРИ ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ ПО ПРИОРИТЕТНИ ОСИ 2 и 3 ОТ ОПЕРАТИВНА ПРОГРАМА “НАУКА И ОБРАЗОВАНИЕ ЗА ИНТЕЛИГЕНТЕН РАСТЕЖ“;
* ПРИЛОЖЕНИЕ II: ФОРМУЛЯР ЗА КАНДИДАТСТВАНЕ;
* ПРИЛОЖЕНИЕ III: ДЕКЛАРАЦИЯ ПО чл. 25, ал. 2 от ЗУСЕСИФ;
* ПРИЛОЖЕНИЕ IV: ДЕКЛАРАЦИЯ ЗА МИНИМАЛНИ ПОМОЩИ;
* ПРИЛОЖЕНИЕ V: ДЕКЛАРАЦИЯ ЗА НЕРЕДНОСТИ;
* ПРИЛОЖЕНИЕ VI: ФИНАНСОВА ИДЕНТИФИКАЦИЯ;
* ПРИЛОЖЕНИЕ VII: СПОРАЗУМЕНИЕ ЗА ПАРТНЬОРСТВО.

7.2. В случай на противоречие между разпоредбите на приложенията и тези на договора, с предимство се прилагат разпоредбите на договора. В случай на противоречие между разпоредбите на Приложение I и тези на другите приложения, с предимство се прилагат разпоредбите на Приложение I.

7.3. Настоящият административен договор подлежи на оспорване пред компетентния административен съд по реда на АПК в срок от 14 дни от подписването му от страна на Управляващия орган.

Настоящият договор се сключи в два еднообразни екземпляра – един за бенефициента и един за Управляващия орган.

|  |  |
| --- | --- |
| За Управляващия орган:  *[имена и длъжност на лицето (лицата), упълномощени да подписват, включително лице с право на втори подпис]*  *[подпис]*  *[дата]* | За Бенефициента:  *[имена и длъжност на лицето (лицата), упълномощени да подписват, включително лице с право на втори подпис]*  *[подпис]*  *[дата]* |